               EURÓPSKA KOMISIA
            V Bruseli17. 5. 2018
            COM(2018) 295 final
            2018/0147(NLE)
            Návrh
            ROZHODNUTIE RADY
            o uzavretí v mene Únie Dohody medzi Európskou úniou a vládou Čínskej ľudovej republiky o určitých aspektoch leteckých služieb

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Na základe rozhodnutí Súdneho dvora v prípadoch tzv. otvoreného neba Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách o leteckých službách dohodou na úrovni Únie („horizontálne poverenie“). Cieľom takýchto dohôd je umožniť všetkým leteckým dopravcom EÚ prístup k letovým trasám medzi Európskou úniou a tretími krajinami bez diskriminácie a dať tak do súladu dvojstranné dohody o leteckých službách uzavreté medzi členskými štátmi a tretími krajinami s právnymi predpismi Únie.

               •Súlad s existujúcimi ustanoveniami v tejto oblasti politiky

                  Ustanoveniami dohody sa nahrádzajú alebo dopĺňajú existujúce ustanovenia 27 dvojstranných dohôd o leteckých službách uzavretých medzi členskými štátmi a Čínskou ľudovou republikou (ďalej len „Čína“).

               •Súlad s ostatnými politikami Únie

                  Zosúladením existujúcich dvojstranných dohôd o leteckých službách s právnymi predpismi Únie dohoda podporí základný cieľ vonkajšej politiky Únie v oblasti letectva.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 100 ods. 2 a článok 218 ods. 6 písm. a) ZFEÚ.

               •Subsidiarita (v prípade inej ako výlučnej právomoci)

                  Celý návrh vychádza z „horizontálneho poverenia“ udeleného Radou a zohľadňuje otázky súvisiace s právnymi predpismi Únie, ako aj s dvojstrannými dohodami o leteckých službách.

               •Proporcionalita

                  Dohodou sa zmenia alebo doplnia ustanovenia uvedené v dvojstranných dohodách o leteckých službách iba v tom rozsahu, ktorý je potrebný na zabezpečenie súladu s právnymi predpismi Únie.

               •Výber nástroja

                  Dohoda medzi Úniou a Čínou je najefektívnejším nástrojom na zosúladenie všetkých existujúcich dvojstranných dohôd o leteckých službách uzavretých medzi členskými štátmi a Čínou s právnymi predpismi Únie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  V súlade s článkom 218 ods. 4 ZFEÚ Komisia viedla rokovania po porade s osobitným výborom. Počas rokovaní sa rovnako konzultovalo aj so zástupcami odvetvia. Pripomienky v rámci tohto procesu sa zohľadnili. Príslušné členské štáty potvrdili správnosť odkazov na dvojstranné dohody o leteckých službách. Zástupcovia odvetvia zdôraznili dôležitosť pevného právneho základu pre svoje obchodné operácie.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Návrhom sa zjednodušujú právne predpisy. Príslušné ustanovenia v dvojstranných dohodách o leteckých službách uzavretých medzi členskými štátmi a Čínou budú nahradené alebo doplnené ustanoveniami jedinej dohody.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Strany tejto dohody sa navzájom písomne informujú diplomatickou cestou o ukončení svojich príslušných vnútorných postupov potrebných na nadobudnutie platnosti dohody. Táto dohoda nadobúda platnosť v deň posledného oznámenia.

               Vysvetľujúce dokumenty (v prípade smerníc)

                  Neuplatňuje sa.

               Podrobné vysvetlenie konkrétnych ustanovení návrhu

                  Medzinárodné vzťahy v oblasti leteckej dopravy medzi členskými štátmi a tretími krajinami sa zvyčajne riadia dvojstrannými dohodami o leteckých službách uzavretými medzi členskými štátmi a tretími krajinami, prílohami k takýmto dohodám a inými súvisiacimi dvojstrannými alebo mnohostrannými dohovormi.

                  Zvyčajné ustanovenia o určení uvedené v dvojstranných dohodách členských štátov o leteckých službách však porušujú právne predpisy Únie. Umožňujú tretej krajine zamietnuť, odňať alebo pozastaviť povolenia alebo oprávnenia leteckého dopravcu, ktorý bol určený členským štátom, ale ktorý nie je z väčšej časti vo vlastníctve tohto členského štátu alebo jeho štátnych príslušníkov a nepodlieha účinnej kontrole tohto členského štátu alebo jeho štátnych príslušníkov. To sa považuje za diskrimináciu voči leteckým dopravcom EÚ, ktorí majú sídlo na území členského štátu, ale sú vo vlastníctve a pod kontrolou štátnych príslušníkov iných členských štátov. To je v rozpore s článkom 49 Zmluvy o fungovaní Európskej únie, v ktorom sa štátnym príslušníkom členských štátov využívajúcim slobodu usadiť sa zaručuje rovnaké zaobchádzanie v hostiteľskom členskom štáte, aké sa poskytuje štátnym príslušníkom tohto členského štátu.

                  Sú tu ďalšie otázky, ako povinné obchodné dohody medzi leteckými spoločnosťami, pri ktorých by mal byť zabezpečený súlad s právnymi predpismi Únie prostredníctvom zmeny alebo doplnenia súčasných ustanovení v dvojstranných dohodách o leteckých službách uzavretých medzi členskými štátmi a tretími krajinami.

                  V súlade s mechanizmami a smernicami uvedenými v prílohe k „horizontálnemu povereniu“ Komisia dojednala dohodu s Čínskou ľudovou republikou, ktorou sa nahrádzajú určité ustanovenia v existujúcich dvojstranných dohodách o leteckých službách uzavretých medzi členskými štátmi a Čínou. Článkom 2 dohody sa nahrádzajú zvyčajné ustanovenia o určení ustanovením EÚ o určení, ktorým sa všetkým dopravcom EÚ povoľuje využívať právo usadiť sa. Článkom 4 sa riešia prípadné konflikty s pravidlami Únie v oblasti hospodárskej súťaže.

               Dohoda by sa mala po jej podpísaní uzavrieť. Týmto sa navrhuje príslušné rozhodnutie.

               2018/0147 (NLE)

               Návrh

               ROZHODNUTIE RADY

               o uzavretí v mene Únie Dohody medzi Európskou úniou a vládou Čínskej ľudovej republiky o určitých aspektoch leteckých služieb

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               1.V súlade s rozhodnutím Rady .../.../EÚ
                  1
                bola Dohoda medzi Európskou úniou a vládou Čínskej ľudovej republiky o určitých aspektoch leteckých služieb (ďalej len „dohoda“) podpísaná s výhradou jej neskoršieho uzavretia.

               2.Cieľom dohody je zosúladiť dvojstranné dohody o leteckých službách medzi 27 členskými štátmi a Čínskou ľudovou republikou s právnymi predpismi Únie.

               3.Dohoda by sa mala v mene Únie schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a vládou Čínskej ľudovej republiky o určitých aspektoch leteckých služieb (ďalej len „dohoda“).

               Text dohody je pripojený k tomuto rozhodnutiu.

               Článok 2

               Predseda Rady určí osobu splnomocnenú vykonať v mene Únie oznámenie podľa článku 6 ods. 1 dohody s cieľom vyjadriť súhlas Európskej únie s tým, že bude touto dohodou viazaná.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L , , s. .

    ---documentbreak---

               EURÓPSKA KOMISIA
            V Bruseli17. 5. 2018
            COM(2018) 295 final
            PRÍLOHA
            k
            návrhu rozhodnutia Rady
            o uzavretí v mene Únie Dohody medzi Európskou úniou a vládou Čínskej ľudovej republiky o určitých aspektoch leteckých služieb

               NÁVRH

               DOHODA

               medzi Európskou úniou a vládou Čínskej ľudovej republiky

               o určitých aspektoch leteckých služieb

               EURÓPSKA ÚNIA

               na jednej strane a

               VLÁDA ČÍNSKEJ ĽUDOVEJ REPUBLIKY

               na strane druhej

               (ďalej len „strany dohody“),

               BERÚC NA VEDOMIE, že Európsky súdny dvor zistil, že určité ustanovenia dvojstranných dohôd viacerých členských štátov s tretími krajinami nie sú v súlade s právnymi predpismi Európskej únie,

               BERÚC NA VEDOMIE, že medzi niekoľkými členskými štátmi Európskej únie a vládou Čínskej ľudovej republiky sa uzavrelo niekoľko dvojstranných dohôd o leteckých službách, ktoré obsahujú podobné ustanovenia, a že členské štáty sú povinné podniknúť všetky príslušné kroky v snahe vylúčiť nezrovnalosti medzi takýmito dohodami a Zmluvou o EÚ,

               BERÚC NA VEDOMIE, že Európska únia má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Európskej únie a tretími krajinami,

               BERÚC NA VEDOMIE, že podľa právnych predpisov Európskej únie, leteckí dopravcovia Európskej únie so sídlom v členskom štáte Európskej únie majú právo na nediskriminačný prístup k poskytovaniu leteckých služieb medzi členskými štátmi Európskej únie a tretími krajinami,

               SO ZRETEĽOM na dohody medzi Európskou úniou a určitými tretími krajinami, ktoré štátnym príslušníkom týchto tretích krajín umožňujú získať vlastníctvo leteckých dopravcov s licenciou v súlade s právnymi predpismi Európskej únie,

               UZNÁVAJÚC, že súlad medzi právnymi predpismi Európskej únie a ustanoveniami dvojstranných dohôd o leteckých službách medzi členskými štátmi Európskej únie a vládou Čínskej ľudovej republiky budú pevným právnym základom pre letecké služby medzi Európskou úniou a Čínou a udržia kontinuitu takýchto leteckých služieb,

               UZNÁVAJÚC, že v prípade, že členský štát Európskej únie určil leteckého dopravcu, ktorého regulačnú kontrolu v súvislosti s dohľadom nad bezpečnosťou vykonáva a udržiava iný členský štát Európskej únie, sa práva Čínskej ľudovej republiky vyplývajúce z bezpečnostných ustanovení dohody medzi členským štátom, ktorý určil leteckého dopravcu, a Čínskou ľudovou republikou, uplatňujú rovnako vo vzťahu k tomuto inému členskému štátu,

               BERÚC NA VEDOMIE, že cieľom Európskej únie v rámci tejto dohody nie je zvýšiť celkový objem leteckej dopravy medzi Európskou úniou a Čínskou ľudovou republikou, narušiť rovnováhu medzi leteckými dopravcami Európskej únie a leteckými dopravcami Čínskej ľudovej republiky, ani podriadiť ustanovenia existujúcich dvojstranných dohôd o leteckých službách týkajúcich sa dopravných práv ustanoveniam tejto dohody,

               POTVRDZUJÚC svoje zámery, že uznanie práva usadiť sa a prijatie zásady určenia EÚ nemajú byť zacielené ani vykladané tak, aby umožňovali obchádzanie a nezabránili by zamietnutiu dopravných práv v takýchto prípadoch obchádzania.

               SA DOHODLI TAKTO:

               ČLÁNOK 1

               Všeobecné ustanovenia

               1.Na účely tejto dohody sú „členské štáty“ členské štáty Európskej únie; „Zmluvy EÚ“ sú Zmluva o Európskej únii a Zmluva o fungovaní Európskej únie.

               2.Odkazy v každej z dohôd uvedených v prílohe 1 na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskej únie.

               3.Odkazy v každej z dohôd uvedených v prílohe 1 na leteckých dopravcov alebo letecké dopravné spoločnosti členského štátu, ktorý je stranou takejto dohody, sa považujú za odkazy na leteckých dopravcov alebo letecké dopravné spoločnosti, ktorých určil tento členský štát.

               4.Udeľovanie dopravných práv sa bude aj naďalej vykonávať prostredníctvom dvojstranných dohôd medzi Čínskou ľudovou republikou a každým jednotlivým členským štátom.

               ČLÁNOK 2

               Určenie leteckého dopravcu, oprávnenia a povolenia, zamietnutie, zrušenie, pozastavenie alebo obmedzenie oprávnení alebo povolení

               1.Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v písmenách a) a b) prílohy 2 súvisiace s určením leteckého dopravcu zo strany dotknutého členského štátu, jeho oprávneniami a povoleniami udelenými Čínskou ľudovou republikou a so zamietnutím, zrušením, pozastavením alebo obmedzením oprávnení alebo povolení tohto leteckého dopravcu.

               2.
                     Po doručení určenia zo strany členského štátu Čínska ľudová republika udelí príslušné oprávnenia a povolenia s minimálnym procedurálnym zdržaním za predpokladu, že:

               I)letecký dopravca má sídlo na území určujúceho členského štátu podľa zmlúv EÚ a v súlade so zákonmi a právnymi predpismi určujúceho členského štátu o usadení a má platnú prevádzkovú licenciu v súlade s právnymi predpismi Európskej únie a

               II)členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný letecký úrad a

               III)letecký dopravca má hlavné miesto podnikania na území členského štátu, ktorý mu udelil platnú prevádzkovú licenciu a

               IV)leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

               3.
                     Čínska ľudová republika môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu, ktorého určil členský štát, ak:

               I)letecký dopravca nemá sídlo na území určujúceho členského štátu podľa zmlúv EÚ alebo nemá platnú prevádzkovú licenciu v súlade s právnymi predpismi Európskej únie alebo

               II)členský štát zodpovedný za vydávanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo v určení nie je jasne uvedený príslušný letecký úrad alebo

               III)letecký dopravca nemá hlavné miesto podnikania na území členského štátu, ktorý mu udelil prevádzkovú licenciu alebo

               IV)leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov alebo

               V)letecký dopravca je už oprávnený vykonávať činnosť podľa dvojstrannej dohody medzi Čínskou ľudovou republikou a iným členským štátom, a že vykonávaním dopravných práv podľa tejto dohody na trati, ktorá zahŕňa bod v tomto inom členskom štáte, vrátane prevádzkovania dopravnej služby, ktorá sa uvádza na trh ako priame spojenie alebo ktorá predstavuje priame spojenie, by sa obchádzali obmedzenia týkajúce sa tretej, štvrtej, alebo piatej slobody dopravných práv, ktoré ukladá táto iná dohoda alebo

               VI)určený letecký dopravca je držiteľom osvedčenia leteckého prevádzkovateľa vydaného členským štátom, s ktorým Čínska ľudová republika nemá uzavretú dvojstrannú dohodu o leteckých službách a tento členský štát odmietol udeliť Čínskej ľudovej republike dopravné práva.

               4.
                     Práva a povinnosti podľa tohto článku nie je možné uplatňovať spôsobom, ktorý by diskriminoval leteckých dopravcov Európskej únie na základe ich štátnej príslušnosti.

               ČLÁNOK 3

               Bezpečnosť

               1.
                     Ustanoveniami v odseku 2 tohto článku sa dopĺňajú zodpovedajúce ustanovenia článkov uvedených v prílohe 2 písm. c).

               2.
                     V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Čínskej ľudovej republiky vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Čínskou ľudovou republikou rovnako aj na prijímanie, vykonávanie alebo udržiavanie bezpečnostných noriem týmto iným členským štátom, ako aj na prevádzkové oprávnenie dotknutého leteckého dopravcu.

               ČLÁNOK 4

               Zlučiteľnosť s pravidlami hospodárskej súťaže

               1.
                     Dvojstranné dohody o leteckých službách uzavreté medzi členskými štátmi a Čínskou ľudovou republikou nemajú vplyv na pravidlá hospodárskej súťaže strán dohody.

               2.
                     Ustanovenia uvedené v prílohe 2 písm. d) sa vypúšťajú a strácajú platnosť.

               ČLÁNOK 5

               Prílohy k dohode

               Prílohy k tejto dohode sú jej neoddeliteľnou súčasťou.

               ČLÁNOK 6

               Nadobudnutie platnosti

               1.Strany dohody sa navzájom písomne informujú diplomatickou cestou o ukončení svojich príslušných vnútorných postupov nevyhnutných na nadobudnutie platnosti tejto dohody. Táto dohoda nadobúda platnosť v deň posledného oznámenia.

               2.Táto dohoda sa vzťahuje na tie dohody a dohovory uvedené v prílohe 1, ktoré sú v platnosti.

               ČLÁNOK 7

               Preskúmanie, revízia alebo zmena

               1.
                     Strany dohody monitorujú a pravidelne preskúmavajú vykonávanie tejto dohody. V takýchto preskúmaniach sa posudzujú najmä akékoľvek nepredvídané negatívne vplyvy tejto dohody, ktoré si všimne ktorákoľvek zo strán dohody.

               2.
                     Na žiadosť jednej zo strán uskutočnia strany dohody konzultácie s cieľom prediskutovať príslušné reakcie na nepredvídané vplyvy uvedené v odseku 1.

               3.
                     Túto dohodu môžu jej strany kedykoľvek preskúmať, zrevidovať alebo zmeniť po vzájomnej dohode.

               ČLÁNOK 8

               Ukončenie platnosti

               1.V prípade ukončenia platnosti niektorej dohody uvedenej v prílohe 1 sa zároveň ukončí platnosť všetkých ustanovení tejto dohody, ktoré sa vzťahujú na príslušnú dohodu uvedenú v prílohe 1.

               2.V prípade ukončenia platnosti všetkých dohôd uvedených v prílohe 1 sa zároveň ukončí platnosť tejto dohody.

               NA DÔKAZ TOHO dolupodpísaní riadne splnomocnení zástupcovia podpísali túto dohodu.

               V […], v dvoch vyhotoveniach, […] dňa mesiaca […] roku [...] v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a čínskom jazyku.

               ZA EURÓPSKU ÚNIU:
                     ZA VLÁDU ČÍNSKEJ ĽUDOVEJ REPUBLIKY:

               Príloha 1

               Zoznam dohôd, na ktoré sa odkazuje v článku 1 tejto dohody

               a) Dohody o leteckých službách a iné dohovory medzi Čínskou ľudovou republikou a členskými štátmi Európskej únie v znení zmien alebo úprav, ktoré boli uzavreté, podpísané alebo parafované v čase podpisu tejto dohody:

               -dohoda medzi rakúskou federálnou vládou a vládou Čínskej ľudovej republiky o civilnej leteckej doprave podpísaná v Pekingu 12. septembra 1985, ďalej v prílohe 2 len „dohoda medzi Čínou a Rakúskom“;

               -dohoda medzi vládou Belgického kráľovstva a vládou Čínskej ľudovej republiky o civilnej leteckej doprave podpísaná v Pekingu 20. apríla 1975, ďalej v prílohe len 2 „dohoda medzi Čínou a Belgickom“;

               -dohoda o leteckej doprave medzi vládou Bulharskej republiky a vládou Čínskej ľudovej republiky podpísaná v Pekingu 21. júna 1993, ďalej v prílohe 2 len „dohoda medzi Čínou a Bulharskom“;

               -dohoda o leteckých službách medzi vládou Chorvátskej republiky a vládou Čínskej ľudovej republiky podpísaná v Záhrebe 20. júna 2009, ďalej v prílohe 2 len „dohoda medzi Čínou a Chorvátskom“;

               -dohoda o civilnej leteckej doprave medzi vládou Cyperskej republiky a vládou Čínskej ľudovej republiky parafovaná 5. apríla 2000, ďalej v prílohe 2 len „dohoda medzi Čínou a Cyprom“;

               -Dohoda o leteckej doprave medzi vládou Československej socialistickej republiky a vládou Čínskej ľudovej republiky podpísaná v Pekingu 25. mája 1988, v súvislosti s ktorou Česká republika vyhlásila, že sa považuje byť viazaná jej ustanoveniami, ďalej v prílohe 2 len „dohoda medzi Čínou a Českou republikou“.

               -dohoda o leteckých službách medzi vládou Dánskeho kráľovstva a vládou Čínskej ľudovej republiky parafovaná 12. marca 2010, ďalej v prílohe 2 len „dohoda medzi Čínou a Dánskom“;

               -dohoda medzi vládou Estónskej republiky a vládou Čínskej ľudovej republiky o civilnej leteckej doprave podpísaná v Tallinne 1. marca 1999, ďalej v prílohe 2 len „dohoda medzi Čínou a Estónskom“;

               -dohoda medzi vládou Fínskej republiky a vládou Čínskej ľudovej republiky o civilnej leteckej doprave podpísaná v Pekingu 2. októbra 1975, ďalej v prílohe 2 len „dohoda medzi Čínou a Fínskom“;

               -Dohoda medzi vládou Francúzskej republiky a vládou Čínskej ľudovej republiky „relatif aux communications aériennes“(o leteckej doprave) podpísaná v Paríži 1. júna 1966, ďalej v prílohe 2 len „dohoda medzi Čínou a Francúzskom“;

               -Dohoda o civilnej leteckej doprave medzi vládou Spolkovej republiky Nemecko a vládou Čínskej ľudovej republiky podpísaná v Pekingu 31. októbra 1975 zmenená protokolom, ktorým sa mení dohoda o civilnej leteckej doprave medzi vládou Spolkovej republiky Nemecko a vládou Čínskej ľudovej republiky, podpísaným v Pekingu 11. decembra 1995 ďalej v prílohe 2 len „dohoda medzi Čínou a Nemeckom“;

               -dohoda medzi vládou Gréckeho kráľovstva a vládou Čínskej ľudovej republiky o civilnej leteckej doprave podpísaná v Pekingu 23. mája 1973, ďalej v prílohe 2 len „dohoda medzi Čínou a Gréckom“;

               -dohoda o leteckej doprave medzi vládou Maďarskej republiky a vládou Čínskej ľudovej republiky podpísaná v Budapešti 15. septembra 1993, ďalej v prílohe 2 len „dohoda medzi Čínou a Maďarskom“;

               -dohoda medzi vládou Írska a vládou Čínskej ľudovej republiky o civilnej leteckej doprave podpísaná v Pekingu 14. septembra 1998, ďalej v prílohe 2 len „dohoda medzi Čínou a Írskom“;

               -dohoda medzi vládou Talianskej republiky a vládou Čínskej ľudovej republiky o civilnej leteckej doprave podpísaná v Pekingu 8. januára 1973, ďalej v prílohe 2 len „dohoda medzi Čínou a Talianskom“;

               -dohoda medzi vládou Lotyšskej republiky a vládou Čínskej ľudovej republiky o civilnej leteckej doprave podpísaná v Rige 4. marca 1999, ďalej v prílohe 2 len „dohoda medzi Čínou a Lotyšskom“;

               -dohoda medzi vládou Luxemburského veľkovojvodstva a vládou Čínskej ľudovej republiky o civilnej leteckej doprave podpísaná v Pekingu 18. novembra 2002, ďalej v prílohe 2 len „dohoda medzi Čínou a Luxemburskom“;

               -
                     dohoda medzi vládou Maltskej republiky a vládou Čínskej ľudovej republiky o civilnej leteckej doprave podpísaná v Pekingu 1. septembra 1997, ďalej v prílohe 2 len „dohoda medzi Čínou a Maltou“;

               -dohoda medzi vládou Holandského kráľovstva a vládou Čínskej ľudovej republiky o civilnej leteckej doprave podpísaná v Pekingu 23. mája 1996, ďalej v prílohe 2 len „dohoda medzi Čínou a Holandskom“;

               -dohoda medzi vládou Poľskej ľudovej republiky a vládou Čínskej ľudovej republiky o civilnej leteckej doprave podpísaná v Pekingu 20. marca 1986, ďalej v prílohe 2 len „dohoda medzi Čínou a Poľskom“;

               -dohoda o leteckej doprave medzi Portugalskou republiky a Čínskou ľudovou republikou parafovaná 26. marca 1999, ďalej v prílohe 2 len „dohoda medzi Čínou a Portugalskom“;

               -dohoda medzi vládou Rumunskej socialistickej republiky a vládou Čínskej ľudovej republiky o civilnej leteckej doprave podpísaná v Bukurešti 6. apríla 1972, ďalej v prílohe 2 len „dohoda medzi Čínou a Rumunskom“;

               -dohoda o leteckých službách medzi vládou Slovenskej republiky a vládou Čínskej ľudovej republiky parafovaná 12. augusta 2010, ďalej v prílohe 2 len „dohoda medzi Čínou a Slovenskom“;

               -dohoda medzi vládou Juhoslovanskej socialistickej federatívnej republiky a vládou Čínskej ľudovej republiky o civilnej leteckej doprave podpísaná v Belehrade 14. apríla 1972, ktorá je stále platná medzi Čínou a Slovinskom, ďalej v prílohe 2 len „dohoda medzi Čínou a Slovinskom“;

               -dohoda medzi vládou Španielskeho kráľovstva a vládou Čínskej ľudovej republiky podpísaná v Pekingu 19. júna 1978, ďalej v prílohe 2 len „dohoda medzi Čínou a Španielskom“;

               -dohoda o leteckých službách medzi vládou Švédskeho kráľovstva a vládou Čínskej ľudovej republiky parafovaná 12. marca 2010, ďalej v prílohe 2 len „dohoda medzi Čínou a Švédskom“;

               -Dohoda medzi vládou Spojeného kráľovstva Veľkej Británie a Severného Írska a vládou Čínskej ľudovej republiky o leteckých službách parafovaná 14. apríla 2011, ďalej v prílohe 2 len „dohoda medzi Čínou a Spojeným kráľovstvom“.

               Príloha 2

               Zoznam článkov v dohodách uvedených v prílohe 1, na ktoré sa odkazuje v článkoch 2 až 4 tejto dohody

               a) Určenie členským štátom:

               -článok 3 dohody medzi Čínou a Rakúskom,

               -článok 3 dohody medzi Čínou a Belgickom,

               -článok 3 dohody medzi Čínou a Bulharskom,

               -článok 3 dohody medzi Čínou a Chorvátskom,

               -článok 3 dohody medzi Čínou a Cyprom,

               -článok 3 dohody medzi Čínou a Českou republikou,

               -článok 3 dohody medzi Čínou a Dánskom,

               -článok 3 dohody medzi Čínou a Estónskom,

               -článok 2 dohody medzi Čínou a Fínskom,

               -článok 2 dohody medzi Čínou a Francúzskom,

               -článok 2 ods. 2 dohody medzi Čínou a Nemeckom,

               -článok 3 dohody medzi Čínou a Gréckom,

               -článok 3 dohody medzi Čínou a Maďarskom,

               -článok 3 dohody medzi Čínou a Írskom,

               -článok III dohody medzi Čínou a Talianskom,

               -článok 3 dohody medzi Čínou a Lotyšskom,

               -článok 3 dohody medzi Čínou a Luxemburskom,

               -článok 3 dohody medzi Čínou a Maltou,

               -článok 3 dohody medzi Čínou a Holandskom,

               -článok 3 dohody medzi Čínou a Poľskom,

               -článok 3 dohody medzi Čínou a Portugalskom,

               -článok 2 dohody medzi Čínou a Rumunskom,

               -článok 3 dohody medzi Čínou a Slovenskom,

               -článok 2 dohody medzi Čínou a Slovinskom,

               -článok 2 dohody medzi Čínou a Španielskom,

               -článok 3 dohody medzi Čínou a Švédskom,

               -článok 4 dohody medzi Čínou a Spojeným kráľovstvom.

               b) Zamietnutie, zrušenie, pozastavenie alebo obmedzenie oprávnení alebo povolení:

               -článok 4 dohody medzi Čínou a Rakúskom,

               -článok 4 dohody medzi Čínou a Belgickom,

               -článok 4 dohody medzi Čínou a Bulharskom,

               -článok 4 dohody medzi Čínou a Chorvátskom,

               -článok 4 dohody medzi Čínou a Cyprom,

               -článok 4 dohody medzi Čínou a Českou republikou,

               -článok 4 dohody medzi Čínou a Dánskom,

               -článok 4 dohody medzi Čínou a Estónskom,

               -článok 3 dohody medzi Čínou a Fínskom,

               -článok 15 dohody medzi Čínou a Francúzskom,

               -článok 3 ods. 1a dohody medzi Čínou a Nemeckom,

               -článok 4 dohody medzi Čínou a Gréckom,

               -článok 4 dohody medzi Čínou a Maďarskom,

               -článok 4 dohody medzi Čínou a Írskom,

               -článok III dohody medzi Čínou a Talianskom,

               -článok 4 dohody medzi Čínou a Lotyšskom,

               -článok 4 dohody medzi Čínou a Luxemburskom,

               -článok 4 dohody medzi Čínou a Maltou,

               -článok 4 dohody medzi Čínou a Holandskom,

               -článok 4 dohody medzi Čínou a Poľskom,

               -článok 4 dohody medzi Čínou a Portugalskom,

               -článok 2 dohody medzi Čínou a Rumunskom,

               -článok 4 dohody medzi Čínou a Slovenskom,

               -článok 3 dohody medzi Čínou a Slovinskom,

               -článok 3 dohody medzi Čínou a Španielskom,

               -článok 4 dohody medzi Čínou a Švédskom,

               -článok 5 dohody medzi Čínou a Spojeným kráľovstvom.

               c) Bezpečnosť:

               -článok 15 dohody medzi Čínou a Chorvátskom,

               -článok 13 dohody medzi Čínou a Dánskom,

               -článok 17 dohody medzi Čínou a Maďarskom,

               -článok XIa dohody medzi Čínou a Talianskom,

               -článok 6 dohody medzi Čínou a Luxemburskom,

               -článok 15 dohody medzi Čínou a Portugalskom,

               -článok 8 dohody medzi Čínou a Slovenskom,

               -príloha 3 memoranda o porozumení medzi Čínou a Španielskom podpísaného 26. novembra 2004 v Pekingu,

               -článok 13 dohody medzi Čínou a Švédskom,

               -článok 10 dohody medzi Čínou a Spojeným kráľovstvom.

               d) Zlučiteľnosť s pravidlami hospodárskej súťaže:

               -článok 12 ods. 2 a článok 14 ods. 2 až 4 dohody medzi Čínou a Bulharskom,

               -článok 9 ods. 2 až 4 dohody medzi Čínou a Cyprom,

               -článok 10 ods. 2 a článok 12 ods. 2 až 4 dohody medzi Čínou a Českou republikou,

               -článok 8 ods. 2 až 4 dohody medzi Čínou a Estónskom,

               -článok 7 ods. 3 a článok 8 ods. 2 až 6 dohody medzi Čínou a Fínskom,

               -V prípade dohody medzi Čínou a Francúzskom:

               oposledná veta odseku 1 a odseky 2 a 3 článku 5,

               oprvé dve vety odseku 1, prvá veta odseku 2 a pododsek B) odseku 2 v článku 3,

               oslová „v mene dohodnutej medzi určenými leteckými spoločnosťami obidvoch zmluvných strán“, v článku 12 zmenenom výmenou diplomatických nót z 15. a 22. septembra 1966,

               očlánok 16, zmenený výmenou diplomatických nót z 27. júla a 7. septembra 1973,

               odruhý odsek pododseku 2 odseku II výmeny diplomatických nót z 19. januára a 11. marca 1991 (ktorý začína „Okrem toho prevádzkové podmienky týchto služieb...“);

               -V prípade dohody medzi Čínou a Nemeckom:

               oČlánok 7 ods. 3 prvá veta a slová „takto dohodnuté“ v druhej vete,

               oČlánok 8 ods. 2 prvá veta a slovo „Takéto“ v druhej vete,

               oslová „takto dohodnuté“ v článku 8 ods. 3,

               oslová „Ak sadzba nemôže byť dohodnutá podľa odseku 2 tohto článku, alebo“ a slová „dohodnuté podľa ustanovení odseku 2“ uvedené v článku 8 ods. 4,

               -článok 10 ods. 2 a článok 11 ods. 2 až 5 dohody medzi Čínou a Gréckom,

               -článok 10 ods. 2 až 4 dohody medzi Čínou a Maďarskom,

               -článok 8 ods. 2 až 4 dohody medzi Čínou a Lotyšskom,

               -článok 11 ods. 2 až 4 dohody medzi Čínou a Luxemburskom,

               -článok 12 ods. 2 písm. a) a b) dohody medzi Čínou a Maltou,

               -článok 8 ods. 2 až 4 dohody medzi Čínou a Holandskom,

               -článok 10 ods. 2 a článok 12 ods. 2 až 4 dohody medzi Čínou a Poľskom,

               -článok 17 ods. 2 až 5 dohody medzi Čínou a Portugalskom,

               -článok 4 ods. 2 a 3 dohody medzi Čínou a Slovinskom,

               -článok 7 ods. 3 a článok 8 ods. 2 až 6 dohody medzi Čínou a Španielskom.

               Príloha 3

               Zoznam ďalších štátov, na ktoré sa odkazuje v článku 2 tejto dohody

               a) Islandská republika (podľa Dohody o Európskom hospodárskom priestore);

               b) Lichtenštajnské kniežatstvo (podľa Dohody o Európskom hospodárskom priestore);

               c) Nórske kráľovstvo (podľa Dohody o Európskom hospodárskom priestore);

               d) Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


               EURÓPSKA KOMISIA
            V Bruseli3. 7. 2018
            COM(2018) 510 final
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie v Podvýbore pre clá zriadenom Dohodou o pridružení („dohoda“) medzi Európskou úniou na jednej strane a Ukrajinou na strane druhej v súvislosti s plánovaným prijatím rozhodnutia, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu
                  1
                („dohovor“).

               2.Kontext návrhu

               2.1.Protokol I k dohode o pridružení

               Dohodou sa zavádza preferenčný obchodný režim. Tento režim umožňuje prístup na trh medzi Úniou a Ukrajinou. Protokol I k dohode sa týka vymedzenia pojmu „výrobky s pôvodom“ a metód administratívnej spolupráce. Dohoda nadobudla platnosť 1. septembra 2017.

               2.2.Podvýbor EÚ a Ukrajiny pre clá

                  V článku 39 protokolu I sa stanovuje, že Podvýbor pre clá zriadený dohodou môže rozhodnúť o zmenách protokolu I k dohode o pridružení. Konkrétnejšie, v článku 39 ods. 2 protokolu I sa stanovuje, že Podvýbor pre clá môže po pristúpení Ukrajiny k regionálnemu dohovoru o paneuro-stredomorských pravidlách pôvodu rozhodnúť o nahradení pravidiel pôvodu stanovených v tomto protokole pravidlami pripojenými k dohovoru.

               2.3.Plánovaný akt Podvýboru EÚ a Ukrajiny pre clá

                  Podvýbor EÚ a Ukrajiny pre clá má prijať rozhodnutie o nahradení protokolu I k dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na dohovor.

                  Cieľom plánovaného aktu je zabezpečiť účinné vykonávanie dohovoru.

               3.Pozícia, ktorá sa má prijať v mene Únie

               Dohovorom sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami. Únia dohovor podpísala 15. júna 2011. Ukrajina požiadala o pristúpenie k dohovoru 12. septembra 2016 a spoločný výbor dohovoru vo svojom rozhodnutí č. 1/2017
                  2
                zo 16. mája 2017 rozhodol, že Ukrajina by mala byť prizvaná, aby pristúpila k dohovoru.

               Únia uložila svoju listinu o prijatí u depozitára dohovoru 26. marca 2012. Ukrajina uložila svoju listinu o prijatí u depozitára dohovoru 19. decembra 2017. V dôsledku toho a na základe uplatnenia článku 10 ods. 2 a článku 10 ods. 3 dohovoru nadobudol dohovor platnosť vo vzťahu k Únii 1. mája 2012 a vo vzťahu k Ukrajine 1. februára 2018.

               V článku 6 dohovoru sa stanovuje, že každá zmluvná strana prijme primerané opatrenia na zabezpečenie účinného uplatňovania dohovoru. Návrh rozhodnutia Podvýboru EÚ a Ukrajiny pre clá je procesným krokom potrebným na dosiahnutie hlavného cieľa dohovoru, ktorým je nahradenie protokolov o pravidlách pôvodu v dohodách medzi zmluvnými stranami dohovoru protokolom, ktorý odkazuje na dohovor.

               Nebolo preto potrebné uskutočniť konzultácie so zainteresovanými stranami.

                  Keďže navrhované zmeny sú technickej povahy a netýkajú sa podstaty v súčasnosti platného protokolu o pravidlách pôvodu, nebolo potrebné vykonať posúdenie vplyvu.

               4.Právny základ

               4.1.Procesnoprávny základ

               4.1.1.Zásady

                  V článku 218 ods. 9 Zmluvy o fungovaní Európskej únie (ZFEÚ) sa stanovuje rozhodnutie, ktorým sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré podľa medzinárodného práva nemajú záväzný účinok, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“.

               4.2.1.Uplatnenie na tento prípad

                  Podvýbor EÚ a Ukrajiny pre clá je orgán zriadený dohodou, konkrétne Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej.

                  Akt, ktorý má Podvýbor EÚ a Ukrajiny pre clá prijať, predstavuje akt s právnymi účinkami.

                  Pripravovaným aktom sa inštitucionálny rámec dohody nedopĺňa ani nemení.

                  Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

                  Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

                  Hlavný cieľ a obsah plánovaného aktu sa týkajú spoločnej obchodnej politiky.

                  Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

                  Právnym základom navrhovaného rozhodnutia by mal byť článok 207 v spojení s článkom 218 ods. 9 ZFEÚ.

               5.Uverejnenie plánovaného aktu

               Keďže aktom Podvýboru EÚ a Ukrajiny pre clá sa zmení dohoda o pridružení,  je vhodné uverejniť ho po prijatí  v Úradnom vestníku Európskej únie.

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 2014/668/EÚ
                  3
                Únia uzatvorila Dohodu o pridružení medzi Európskou úniou a jej členskými štátmi na jednej strane a Ukrajinou na strane druhej („dohoda“), ktorá nadobudla platnosť 1. septembra 2017.

               (2)Podľa článku 39 protokolu I k dohode (ďalej len „protokol I“) Podvýbor pre clá zriadený podľa článku 83 kapitoly 5 hlavy IV dohody (ďalej len „Podvýbor pre clá“) môže prijať zmeny ustanovení uvedeného protokolu.

               (3)V zmysle článku 39 ods. 2 protokolu I Podvýbor pre clá môže po pristúpení Ukrajiny k regionálnemu dohovoru o paneuro-stredomorských pravidlách pôvodu
                  4
                („dohovor“) takisto rozhodnúť o nahradení pravidiel pôvodu stanovených v uvedenom protokole pravidlami pripojenými k dohovoru.

               (4)Dohovorom sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami, ktoré vo vzťahu k Únii nadobudli platnosť 1. mája 2012 a vo vzťahu k Ukrajine 1. februára 2018.

               (5)Podvýbor pre clá má prijať rozhodnutie o nahradení protokolu I týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na dohovor.

               (6)Je vhodné stanoviť pozíciu, ktorá sa má prijať v mene Únie v Podvýbore pre clá, keďže rozhodnutie Podvýboru pre clá bude pre Úniu záväzné.

               (7)V článku 6 dohovoru sa stanovuje, že každá zmluvná strana má prijať primerané opatrenia na zabezpečenie toho, aby sa tento dohovor účinne uplatňoval. Na tento účel by sa mal protokol I nahradiť novým protokolom, ktorý v súvislosti s pravidlami pôvodu odkazuje na dohovor.

               (8)Pozícia, ktorá sa má prijať v mene Únie v Podvýbore pre clá, by mala byť založená na pripojenom návrhu rozhodnutia.

               (9)Keďže rozhodnutím Podvýboru pre clá sa zmení protokol I, malo by sa uverejniť v Úradnom vestníku Európskej únie.

               (10)V Podvýbore pre clá bude Úniu v súlade s článkom 17 ods. 1 Zmluvy o Európskej únii zastupovať Komisia,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v Podvýbore pre clá zriadenom podľa článku 83 kapitoly 5 hlavy IV Dohody o pridružení medzi Európskou úniou a jej členskými štátmi na jednej strane a Ukrajinou na strane druhej  („Podvýbor pre clá“), je založená na návrhu rozhodnutia pripojenom k tomuto rozhodnutiu.

               Článok 2

               Menšie zmeny k návrhu rozhodnutia uvedenému v článku 1 môžu zástupcovia Únie v Podvýbore pre clá schváliť bez ďalšieho rozhodnutia Rady.

               Článok 3

               Toto rozhodnutie je určené Komisii.

               V Bruseli

                     predseda

                     Za Radu

                     predseda

                     (1)

                        Ú. v. EÚ L 54, 26.2.2013, s. 4.

                     (2)

                        Ú. v. EÚ L 191, 22.7.2017, s. 11.

                     (3)

                        Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).

                     (4)

                        Ú. v. EÚ L 54, 26.2.2013, s. 4.

    ---documentbreak---

               EURÓPSKA KOMISIA
            V Bruseli3. 7. 2018
            COM(2018) 510 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               PRÍLOHA

               Návrh
                  ROZHODNUTIE PODVÝBORU EÚ A UKRAJINY PRE CLÁ č. …/2018

               z ...,

               ktorým sa nahrádza Protokol I k Dohode o pridružení medzi EÚ a Ukrajinou, pokiaľ ide o vymedzenie pojmu „výrobky s pôvodom“ a metódy administratívnej spolupráce

               PODVÝBOR EÚ A UKRAJINY PRE CLÁ,

               so zreteľom na Dohodu o pridružení medzi Európskou úniou a jej členskými štátmi na jednej strane a Ukrajinou na strane druhej
                  1
               , a najmä na jej článok 26 ods. 2,

               so zreteľom na protokol I k Dohode o pridružení medzi Európskou úniou na jednej strane a Ukrajinou na strane druhej týkajúci sa vymedzenia pojmu „výrobky s pôvodom“ a metód administratívnej spolupráce,

               keďže:

               (1)V článku 26 ods. 2 Dohody o pridružení medzi Európskou úniou na jednej strane a Ukrajinou na strane druhej („dohoda“) sa v súvislosti s pravidlami pôvodu odkazuje na protokol I k dohode („protokol I“).

               (2)Dohoda nadobudla platnosť 1. septembra 2017.

               (3)V článku 39 protokolu I k dohode sa stanovuje, že Podvýbor pre clá zriadený podľa článku 83 kapitoly 5 hlavy IV dohody môže prijať zmeny ustanovení uvedeného protokolu a nahradiť pravidlá pôvodu stanovené v uvedenom protokole.

               (4)Účelom Regionálneho dohovoru o paneuro-stredomorských preferenčných pravidlách pôvodu
                  2
                („dohovor“) je nahradiť protokoly o pravidlách pôvodu v súčasnosti platné v krajinách paneuro-stredomorskej oblasti jediným právnym aktom.

               (5)Únia dohovor podpísala 15. júna 2011. Spoločný výbor zriadený podľa článku 3 ods. 1 dohovoru 16. mája 2017 rozhodol, že Ukrajina by mala byť prizvaná, aby pristúpila k dohovoru
                  3
               .

               (6)Únia uložila svoju listinu o prijatí u depozitára dohovoru 26. marca 2012. Ukrajina uložila svoju listinu o prijatí u depozitára dohovoru 19. decembra 2017. V dôsledku toho a na základe uplatnenia článku 10 ods. 2 a článku 10 ods. 3 dohovoru nadobudol dohovor platnosť vo vzťahu k Únii 1. mája 2012 a vo vzťahu k Ukrajine 1. februára 2018.

               (7)Protokol I by sa preto mal nahradiť novým protokolom odkazujúcim na dohovor,

               PRIJALA TOTO ROZHODNUTIE:

               Článok 1

               Protokol I k Dohode o pridružení medzi Európskou úniou a jej členskými štátmi na jednej strane a Ukrajinou na strane druhej týkajúci sa vymedzenia pojmu „výrobky s pôvodom“ a metód administratívnej spolupráce sa nahrádza textom uvedeným v prílohe k tomuto rozhodnutiu.

               Článok 2

               Toto rozhodnutie sa uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               Uplatňuje sa od …

               V … dňa …

               Za Podvýbor EÚ a Ukrajiny pre clá

                     predseda

               Príloha

               Protokol I

               týkajúci sa vymedzenia pojmu „výrobky s pôvodom“ a metód administratívnej spolupráce

               Článok 1

               Uplatniteľné pravidlá pôvodu

               1.
                     Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu
                  4
                („dohovor“).

               2.
                     Všetky odkazy na „príslušnú dohodu“ v dodatku I a v príslušných ustanoveniach dodatku II k dohovoru sa považujú za odkazy na túto dohodu.

               Článok 2

               Urovnávanie sporov

               1.
                     Spory, ktoré vzniknú v súvislosti s postupmi overovania podľa článku 32 dodatku I k dohovoru a ktoré nie je možné vyriešiť medzi colnými orgánmi žiadajúcimi o overenie a colnými orgánmi zodpovednými za vykonanie tohto overenia, sa postupujú Podvýboru pre clá. Ustanovenia o mechanizme na urovnávanie sporov v kapitole 14 (Urovnávanie sporov) hlavy IV (Obchod a záležitosti súvisiace s obchodom) tejto dohody sa neuplatňujú.

               2.
                     Urovnávanie sporov medzi dovozcom a colnými orgánmi dovážajúcej krajiny sa vo všetkých prípadoch riadi právnymi predpismi uvedenej krajiny.

               Článok 3

               Zmeny protokolu

               Podvýbor pre clá môže rozhodnúť o zmenách ustanovení tohto protokolu.

               Článok 4

               Odstúpenie od dohovoru

               1.
                     Ak Európska únia alebo Ukrajina písomne oznámi depozitárovi dohovoru svoj zámer odstúpiť od dohovoru podľa článku 9 dohovoru, Európska únia a Ukrajina bezodkladne začnú rokovania o pravidlách pôvodu na účely vykonávania tejto dohody.

               2.
                     Do nadobudnutia platnosti takýchto novo dohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v okamihu odstúpenia od dohovoru. Od okamihu odstúpenia od dohovoru sa však pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Ukrajinou.

               Článok 5

               Prechodné ustanovenia – kumulácia

               Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka, účastníkov procesu stabilizácie a pridruženia, Moldavskej republiky, Gruzínska a Ukrajiny, za dôkaz o pôvode možno považovať sprievodné osvedčenie EUR.1 alebo vyhlásenie o pôvode.“

                     (1)

                        Ú. v. EÚ L 161, 29.5.2014, s. 3.

                     (2)

                        Ú. v. EÚ L 54, 26.2.2013, s. 4.

                     (3)

                        Rozhodnutie č. 1/2017 Spoločného výboru Regionálneho dohovoru o paneuro-stredomorských preferenčných pravidlách pôvodu zo 16. mája 2017, pokiaľ ide o žiadosť Ukrajiny stať sa zmluvnou stranou Regionálneho dohovoru o paneuro-stredomorských preferenčných pravidlách pôvodu [2017/1367](Ú. v. EÚ L 191, 22.7.2017, s. 11).

                     (4)

                        Ú. v. EÚ L 54, 26.2.2013, s. 4.


               EURÓPSKA KOMISIA
            V Bruseli22. 11. 2017
            COM(2017) 691 final
            2017/0308(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Európskej únie v ministerskej rade zriadenej podľa Zmluvy o založení Dopravného spoločenstva v súvislosti s plánovaným rozhodnutím o prijatí jeho rokovacieho poriadku ministerskou radou.

               2.KONTEXT NÁVRHU

               2.1Zmluva o založení Dopravného spoločenstva

               Anglickú jazykovú verziu Zmluvy o založení Dopravného spoločenstva so stranami západného Balkánu [Albánskom, Bosnou a Hercegovinou, Kosovom
                  1* (ďalej len „Kosovo“), bývalou Juhoslovanskou republikou Macedónsko, Čiernou Horou a Srbskom] podpísali všetky strany okrem Bosny a Hercegoviny v rámci samitu Západobalkánskej šestky, ktorý sa konal 12. júla 2017 v Terste, pričom Bosna a Hercegovina ju podpísala 18. septembra 2017 v Bruseli. Ostatné jazykové verzie Zmluvy o založení Dopravného spoločenstva strany podpísali 9. októbra 2017. Zmluva o založení Dopravného spoločenstva sa po podpísaní predbežne vykonáva v súlade s jej článkom 41 ods. 3. Pokiaľ ide o Úniu, predbežné vykonávanie sa stanovuje v rozhodnutí Rady o podpísaní, v mene Európskej únie, a predbežnom vykonávaní Zmluvy o založení Dopravného spoločenstva
                  2
               .

               Európska únia je stranou Zmluvy o založení Dopravného spoločenstva.

               2.2Ministerská rada

                  Ministerská rada je zriadená článkom 21 Zmluvy o založení Dopravného spoločenstva s cieľom zabezpečiť splnenie cieľov v nej stanovených. Plní tieto úlohy:

               –a) stanovuje všeobecné politické usmernenia,

               –b) preskúmava pokrok vo vykonávaní Zmluvy o založení Dopravného spoločenstva, a to vrátane opatrení v nadväznosti na návrhy predložené sociálnym fórom,

               –c) vydáva stanoviská k vymenovaniu riaditeľa sekretariátu a

               –d) rozhoduje o sídle sekretariátu.

                  Ministerská rada je zložená z jedného zástupcu za každú zmluvnú stranu. Všetky členské štáty EÚ majú možnosť účasti v úlohe pozorovateľa. Ak sa neustanovuje inak, rozhoduje na základe konsenzu.

               2.3Plánovaný akt ministerskej rady

                  Návrh rozhodnutia sa týka prijatia rokovacieho poriadku ministerskej rady s cieľom zabezpečiť primerané vykonávanie a plnenie jej úloh podľa článkov 21, 22 a 23 zmluvy. Návrh rokovacieho poriadku obsahuje témy ako účasť na zasadnutiach ministerskej rady a ich príprava, predsedníctvo ministerskej rady a príslušný rokovací poriadok, postupy týkajúce sa rôznych druhov opatrení, ktoré môže ministerská rada prijať, zverejňovanie informácií, ako aj počet záverečných ustanovení. Rokovací poriadok nadobudne účinnosť dňom prijatia. Rozhodnutie o prijatí rokovacieho poriadku ministerskej rady bude mať zásadný význam pre včasné vykonávanie Zmluvy o založení Dopravného spoločenstva.

                  Plánované rozhodnutie sa stane právne záväzným pre zmluvné strany podľa článku 21 Zmluvy o založení Dopravného spoločenstva.

               3.POZÍCIA, KTORÁ SA MÁ ZAUJAŤ V MENE ÚNIE

               Je nevyhnutné, aby ministerská rada prijala rokovací poriadok s cieľom zabezpečiť primerané vykonávanie a plnenie jej úloh podľa článkov 21, 22 a 23 zmluvy. Únia je stranou Zmluvy o založení Dopravného spoločenstva, preto je potrebná jej pozícia.

               V tejto súvislosti treba pripomenúť, že uvedená zmluva je jedným z prvkov, ktoré môžu posilniť regionálnu spoluprácu na západnom Balkáne, ako sa bližšie objasňuje v návrhu Komisie na rozhodnutie Rady o podpísaní Zmluvy o založení Dopravného spoločenstva [COM(2017) 324 final, časť „Všeobecný kontext“].

               4.PRÁVNY ZÁKLAD

               4.1Procesnoprávny základ

               4.1.1. Zásady

                  V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia Rady, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                     3
                  .

               4.1.2. Uplatnenie na tento prípad

               Ministerská rada je orgán zriadený dohodou, konkrétne Zmluvou o založení Dopravného spoločenstva.

               Akt, na prijatie ktorého sa ministerská rada vyzýva, predstavuje akt s právnymi účinkami. Ministerská rada, ako orgán zriadený Zmluvou o založení Dopravného spoločenstva a splnomocnený na vykonávanie činností v súlade s článkom 21 danej zmluvy, sa musí považovať za splnomocnenú prijať rokovací poriadok, aby mohla riadne vykonávať právomoci, ktoré jej boli zverené. Uvedené pravidlá by mali vzhľadom na svoju povahu a v zmysle medzinárodného práva, ktorým sa riadi ministerská rada, obsahovať prvky, ktoré sú právne záväzné pre členov ministerskej rady, ako aj pre zástupcu Únie. Preto sa musia považovať za akt, ktorý má právne účinky.

               Plánovaný akt nedopĺňa ani nemení inštitucionálny rámec danej dohody.

               Preto je procesnoprávnym základom navrhovaného rozhodnutia článok 218 ods. 9 ZFEÚ.

               4.2Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               Ak plánovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.

               4.2.2.Uplatnenie na tento prípad

               Plánovaný akt je nevyhnutný na riadne fungovanie Zmluvy o založení Dopravného spoločenstva. Zmluva o Dopravnom spoločenstve sleduje ciele a má zložky v oblasti cestnej, železničnej a vnútrozemskej vodnej dopravy, čiže druhov dopravy, na ktoré sa vzťahuje článok 91 ZFEÚ, ako aj v oblasti námornej dopravy, čo je druh dopravy, na ktorý sa vzťahuje článok 100 ods. 2 ZFEÚ. Vzhľadom na svoj horizontálny charakter sa pripravovaný akt vzťahuje na všetky tieto prvky. Tie sú nerozlučne spojené bez toho, aby jeden bol oproti ostatným vedľajší.

                  Hmotnoprávny základ navrhovaného rozhodnutia preto obsahuje tieto ustanovenia: článok 91 a článok 100 ods. 2 ZFEÚ.

                  4.3
                        Záver

                  Právnym základom navrhovaného rozhodnutia by mal byť článok 91 a článok 100 ods. 2 ZFEÚ v spojení s článkom 218 ods. 9 ZFEÚ.

               2017/0308 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia podpísala Zmluvu o založení Dopravného spoločenstva v súlade s rozhodnutím Rady (EÚ) 2017/1937 z 11. júla 2017 o podpise, v mene Európskej únie, a predbežnom vykonávaní Zmluvy o založení Dopravného spoločenstva
                  4
               .

               (2)V súlade s článkom 41 ods. 3 Zmluvy o založení Dopravného spoločenstva sa táto zmluva predbežne vykonáva od [XXX] medzi Európskou úniou a Albánskou republikou, Bosnou a Hercegovinou a Srbskou republikou.

               (3)Je nevyhnutné, aby ministerská rada prijala svoj rokovací poriadok s cieľom zabezpečiť primerané vykonávanie a plnenie jej úloh podľa článkov 21, 22 a 23 Zmluvy o založení Dopravného spoločenstva.

               (4)Ministerská rada má na svojom druhom zasadnutí, ktoré sa uskutoční najneskôr do konca roku 2018, prijať rozhodnutie o svojom rokovacom poriadku.

               (5)Je vhodné stanoviť pozíciu, ktorá sa má v mene Únie zaujať v ministerskej rade, pretože rozhodnutie o rokovacom poriadku ministerskej rady bude pre Úniu záväzné,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na druhom zasadnutí ministerskej rady, vychádza z návrhu rozhodnutia ministerskej rady pripojeného k tomuto rozhodnutiu.

               Malé zmeny v návrhu rozhodnutia môžu schváliť zástupcovia Únie v ministerskej rade bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)
                  *
                        Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

                     (2)

                        Ú. v. EÚ L 278, 27.10.2017, s. 1.

                     (3)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, odseky 61 až 64.

                     (4)

                        Ú. v. EÚ L 278, 27.10.2017, s. 1.

    ---documentbreak---

               EURÓPSKA KOMISIA
            V Bruseli22. 11. 2017
            COM(2017) 691 final
            PRÍLOHA
            k
            rozhodnutiu Rady
            o pozícii, ktorá sa má v mene Európskej únie zaujať v ministerskej rade zriadenej podľa Zmluvy o založení Dopravného spoločenstva

               PRÍLOHA

               ROZHODNUTIE č. 2018/1

               MINISTERSKEJ RADY DOPRAVNÉHO SPOLOČENSTVA

               D/2018/1/MC-TC z … 2018: Rokovací poriadok ministerskej rady

               MINISTERSKÁ RADA DOPRAVNÉHO SPOLOČENSTVA,

               so zreteľom na Zmluvu o založení Dopravného spoločenstva, a najmä na jej články 21, 22 a 23,

               SA ROZHODLA TAKTO:

               Jediný článok

               Týmto sa prijíma rokovací poriadok ministerskej rady pripojený k tomuto rozhodnutiu.

               V [...] dňa ... 2018

               Za ministerskú radu

               ……………………………

               PRIPOJENÝ DOKUMENT: ROKOVACÍ PORIADOK MINISTERSKEJ RADY DOPRAVNÉHO SPOLOČENSTVA

               I.
                     VŠEOBECNÉ USTANOVENIA

               1.
                     V tomto rokovacom poriadku sa stanovujú vnútorné postupy fungovania ministerskej rady ako inštitúcie zriadenej podľa Zmluvy o založení Dopravného spoločenstva (ďalej len „zmluva“).

               2.
                     V prípade akéhokoľvek rozporu medzi týmto rokovacím poriadkom a Zmluvou sa uplatňujú ustanovenia zmluvy.

               II.
                     ZMLUVNÉ STRANY, POZOROVATELIA A INÍ ÚČASTNÍCI

               1.
                     Zmluvné strany by v zásade mali byť v ministerskej rade zastúpené na úrovni ministrov alebo rovnocennej úrovni.

               2.
                     Bez toho, aby bola dotknutá pozícia pozorovateľov v súlade s článkom 22 druhou vetou zmluvy, predsedníctvo a podpredsedníctvo môže, ako sa uvádza v odseku 2 oddielu III, podľa potreby súhlasiť s prizvaním zástupcov iných štátov, medzinárodných organizácií alebo iných orgánov vrátane zástupcov občianskej spoločnosti, aby sa na báze ad hoc zúčastnili na konkrétnych zasadnutiach ministerskej rady alebo jednej či viacerých jeho častí.

               3.
                     Ak predsedníctvo a podpredsedníctvo súhlasia s prizvaním zástupcov iných štátov, medzinárodných organizácií alebo iných orgánov, predsedníctvo o tom informuje zmluvné strany a stály sekretariát Dopravného spoločenstva (ďalej len „sekretariát“) najmenej tri týždne pred zasadnutím. Zmluvné strany a sekretariát môžu predsedníctvu predložiť svoje stanoviská do piatich pracovných dní od prijatia tejto informácie.

               III.
                     PREDSEDNÍCTVO

               1.
                     Predsedníctvo ministerskej rady vykonáva tá istá juhovýchodoeurópska strana, ktorá predsedá regionálnemu riadiacemu výboru v súlade s článkom 24 ods. 6 zmluvy a opatreniami stanovenými v rokovacom poriadku regionálneho riadiaceho výboru.

               2.
                     Predsedníctvo predsedá ministerskej rade. Predsedá za pomoci zástupcu Európskej únie a zástupcu nastávajúceho predsedníctva, ktorí sa spoločne označujú ako podpredsedníctvo.

               3.
                     Ak predsedníctvo nebude schopné plniť svoje povinnosti v súvislosti s konkrétnym zasadnutím, takémuto zasadnutiu bude predsedať zástupca Európskej únie v úlohe podpredsedníctva.

               IV.
                     PRÍPRAVA ZASADNUTÍ

               1.
                     Okrem každoročných zasadnutí, ktoré sa konajú v súlade s článkom 23 zmluvy, môže ministerská rada v prípade potreby organizovať ďalšie zasadnutia. Zasadnutia na takéto účely zvoláva predsedníctvo po dohode s podpredsedníctvom.

               2.
                     Predsedníctvo po konzultáciách s podpredsedníctvom a sekretariátom rozhodne o mieste konania zasadnutí ministerskej rady. Toto rozhodnutie sa prijme aspoň dva mesiace pred príslušným zasadnutím. Príspevok sekretariátu na náklady spojené s organizáciou zasadnutí mimo sídla sekretariátu bude upravený v jeho vnútorných rozpočtových pravidlách.

               3.
                     Predsedníctvo, podpredsedníctvo a sekretariát sa dohodnú na dátumoch konania zasadnutí. Tieto dátumy by sa v zásade mali odsúhlasiť aspoň dva mesiace pred príslušným zasadnutím.

               4.
                     Predsedníctvo a podpredsedníctvo schvália návrh programu zasadnutia. Návrh programu a všetky súvisiace dokumenty sa rozpošlú zmluvným stranám a pozorovateľom aspoň dva mesiace pred príslušným zasadnutím. Zmluvné strany môžu predložiť pripomienky a navrhnúť zaradenie nových bodov. Materiál, o ktorý majú záujem, sa môže rozposlať aj záujemcom prizvaným v súlade s oddielom II odsekom 2.

               5.
                     Sekretariát je zodpovedný za prípravu zasadnutí. Bude pravidelne a na požiadanie informovať predsedníctvo a podpredsedníctvo o priebehu príprav a riadiť sa v tejto súvislosti ich požiadavkami a usmerneniami.

               V.
                     ZASADNUTIA MINISTERSKEJ RADY – ROKOVACÍ PORIADOK

               1.
                     Zasadnutia ministerskej rady nie sú verejné, pokiaľ ministerská rada nerozhodne inak.

               2.
                     Každú zmluvnú stranu alebo iného účastníka zasadnutia môžu sprevádzať úradníci, ktorí im pomáhajú. Mená a funkcie týchto úradníkov sa vopred oznámia sekretariátu. V zásade platí, že každá zmluvná strana si môže prizvať najviac troch úradníkov a všetci ostatní účastníci zasadnutia si môžu prizvať najviac dvoch úradníkov. Predsedníctvo však môže ďalej spresniť maximálny počet zástupcov za delegáciu.

               3.
                     Požadované kvórum sa v prípade ministerskej rady bude považovať za splnené iba vtedy, ak sú zastúpené štyri zmluvné strany z juhovýchodnej Európy a Európska únia.

               4.
                     Ministerská rada koná na základe konsenzu. Zdržanie sa hlasovania zmluvnej strany nebráni ministerskej rade prijať opatrenia za predpokladu dosiahnutia požadovaného kvóra podľa odseku 3 tohto oddielu.

               5.
                     Program zasadnutia sa schvaľuje na jeho začiatku. V naliehavých prípadoch sa počas zasadnutia môžu zaradiť nové body, ak s tým súhlasí predsedníctvo a podpredsedníctvo.

               6.
                     Pozorovatelia sa môžu vyjadrovať na základe povolenia alebo výzvy predsedníctva.

               7.
                     Osoby prizvané v súlade s odsekom 2 oddielu II sa môžu zúčastniť na diskusiách, ale nezúčastňujú sa na žiadnej činnosti ministerskej rady.

               8.
                     Závery z každého zasadnutia sa vypracujú s pomocou sekretariátu. Potom ako ich predsedníctvo podpíše, sa rozpošlú zmluvným stranám a pozorovateľom. Ak nie je možné finalizovať návrh záverov do konca príslušného zasadnutia, predsedníctvo zabezpečí ich finalizáciu a rozoslanie do siedmich kalendárnych dní po zasadnutí. Každá zmluvná strana môže požiadať o opravu do siedmich kalendárnych dní po prijatí návrhu záverov. Predsedníctvo zabezpečí odoslanie konečnej verzie do siedmich dní po uplynutí lehoty na predkladanie pripomienok.

               9.
                     Všetky všeobecné politické usmernenia alebo opatrenia prijaté na zasadnutí sa zaznamenajú v záveroch.

               10.
                     Závery zasadnutia nesmú v žiadnom prípade obmedziť rozsah pôsobnosti alebo účinky právnych aktov alebo zmluvy. Neprijmú sa žiadne vyhlásenia alebo závery, ktoré sú v rozpore so záväznými právnymi ustanoveniami. Závery zasadnutí nebudú súčasťou právnych aktov a nemajú ani žiadny normatívny účinok.

               VI.
                     SPÔSOBY ČINNOSTI A POSTUPY, KTORÝMI SA MÁ RIADIŤ MINISTERSKÁ RADA

               1.
                     Ministerská rada prijíma rozhodnutia podľa jednotlivých prípadov:

               – všeobecné politické usmernenia a

               – rozhodnutia, odporúčania alebo stanoviská (ďalej spoločne len „opatrenia“).

               Prijatie pravidiel na zabezpečenie fungovania ministerskej rady, ako aj prijímanie správ sa považuje za prijímanie rozhodnutí.

               2.
                     Po prijatí alebo zmene všeobecných politických usmernení či opatrení ich predsedníctvo čo najskôr podpíše a sekretariát ich rozošle všetkým zmluvným stranám.

               3.
                     Všeobecné politické usmernenia a opatrenia nadobúdajú účinnosť dňom prijatia, pokiaľ sa v nich neustanovuje inak.

               Všeobecné politické usmernenia

               4.
                     Ktorákoľvek zmluvná strana alebo sekretariát môže požiadať o prijatie alebo zmenu všeobecných politických usmernení. Žiadosť sa podáva písomne a musí obsahovať dostatočné informácie s odôvodnením potreby navrhovaného prijatia alebo zmeny usmernení ministerskou radou.

               5.
                     Žiadajúca zmluvná strana predloží písomnú žiadosť predsedníctvu a jej kópiu podpredsedníctvu a sekretariátu. Predsedníctvo bude informovať všetky ostatné zmluvné strany do siedmich kalendárnych dní po doručení žiadosti. Zmluvná strana alebo sekretariát, ktoré poslali príslušnú žiadosť, môžu podľa potreby požiadať o stanovisko regionálneho riadiaceho výboru.

               6.
                     Predsedníctvo po konzultácii a dohode s podpredsedníctvom zorganizuje vypracovanie návrhu stanoviska ministerskej rady, ktorý sa predloží na diskusiu na nadchádzajúcom zasadnutí ministerskej rady. Návrh stanoviska sa zašle zmluvným stranám najneskôr 30 kalendárnych dní pred zasadnutím.

               7.
                     V riadne odôvodnených prípadoch sa všeobecné politické usmernenia môžu prijať alebo zmeniť bez ohľadu na spôsoby a postupy stanovené v odsekoch 4 až 6 tohto oddielu.

               Opatrenia

               9.
                     Pokiaľ nie je v rokovacom poriadku alebo iných pravidlách, ktoré stanovila ministerská rada pre špecifické prípady, uvedené inak, prijatie alebo zmena opatrení podlieha rovnakému postupu.

               10.
                     Každá žiadosť zmluvnej strany alebo sekretariátu o prijatie alebo zmenu opatrenia sa predloží písomne najneskôr 60 kalendárnych dní pred zasadnutím ministerskej rady, na ktorej sa prerokuje.

               11.
                     Žiadosť sa zašle predsedníctvu s kópiou pre všetky zmluvné strany a sekretariát. Priložia sa k nej relevantné vysvetľujúce poznámky. Zmluvná strana alebo sekretariát, ktoré poslali príslušnú žiadosť, môžu podľa potreby požiadať o stanovisko regionálneho riadiaceho výboru.

               12.
                     V riadne odôvodnených prípadoch sa opatrenia môžu prijať alebo zmeniť bez ohľadu na spôsoby a postupy stanovené v odsekoch 10 a 11 tohto oddielu.

               Korešpondenčné prijatie všeobecných politických usmernení a opatrení

               13.
                     Ministerská rada môže v období medzi zasadnutiami korešpondenčne prijať alebo zmeniť všeobecné politické usmernenia alebo opatrenia. Predsedníctvo na žiadosť zmluvnej strany alebo sekretariátu o korešpondenčné prijatie všeobecných politických usmernení alebo opatrení alebo z vlastnej iniciatívy, po konzultácii a dohode s podpredsedníctvom rozhodne, či je v danej záležitosti oprávnený korešpondenčný postup.

               14.
                     Ak predsedníctvo rozhodne, že sa má uplatniť korešpondenčný postup, poverí sekretariát odoslaním žiadosti každej zmluvnej strane spolu s takými informáciami, aké predsedníctvo po konzultácii a dohode s podpredsedníctvom považuje za potrebné. Predsedníctvo po konzultácii a dohode s podpredsedníctvom spresní aj to, či a ak áno, za akých podmienok môžu zmluvné strany vykonať zmeny žiadosti.

               15.
                     Predsedníctvo po konzultácii a dohode s podpredsedníctvom stanoví dátum a hodinu, dokedy musia byť doručené odpovede, čo však v žiadnom prípade nesmie byť skôr než 10 kalendárnych dní odo dňa odoslania informácií uvedených v bode 14 tohto oddielu. Predsedníctvo môže vo výnimočných prípadoch, na základe žiadosti alebo z vlastného podnetu, po konzultácii a dohode s podpredsedníctvom predĺžiť lehotu na doručenie odpovedí. Každá zmluvná strana, ktorá neodpovie písomne (vrátane e-mailu) v danom termíne, sa bude považovať za zdržujúcu sa hlasovania.

               VII.
                     POSKYTOVANIE INFORMÁCIÍ

               1.
                     Pokiaľ sa nerozhodne inak, finalizované dokumenty zo zasadnutí (program, závery atď.) sa zverejnia na webovom sídle sekretariátu.

               2.
                     Právo prístupu k dokumentom ministerskej rady stanoví regionálny riadiaci výbor v súlade s článkom 38 ods. 2 a 3 zmluvy.

               VIII.
                     ZÁVEREČNÉ USTANOVENIA

               1.
                     Pozorovatelia a osoby prizvané v súlade s odsekom 2 oddielu II dodržiavajú všetky požiadavky na zachovanie dôvernosti, ktoré sa vzťahujú na zmluvné strany. Takéto požiadavky sa zohľadnia v záveroch príslušného zasadnutia.

               2.
                     Od osôb prizvaných v súlade s odsekom 2 oddielu II sa pred ich účasťou na príslušných rokovaniach bude požadovať podpísanie vyhlásenia o dôvernosti. Takéto vyhlásenie o dôvernosti musí obsahovať záväzok dodržiavať pravidlá dôvernosti podľa prvého odseku tohto oddielu. Ak odmietnu podpísať takéto vyhlásenie, nebudú sa môcť zúčastniť uvedených rokovaní.

               3.
                     Všetky akty ministerskej rady podpisuje predsedníctvo.

               4.
                     Všetky zmeny tohto rokovacieho poriadku sa prijímajú rozhodnutím ministerskej rady.

               5.
                     Ak by uplatňovanie tohto rokovacieho poriadku v konkrétnej situácii spôsobilo ťažkosti s výkladom, predsedníctvo po konzultácii a dohode s podpredsedníctvom poradí, ako vyriešiť situáciu.

               6.
                     Po uplynutí roku od nadobudnutia účinnosti tohto rokovacieho poriadku a na základe praktických skúseností s jeho uplatňovaním môže sekretariát navrhnúť jeho zmeny, ktoré považuje za užitočné alebo potrebné. Ak si zmluvná strana želá navrhnúť takúto zmenu, najprv sa poradí so sekretariátom.

               Tento rokovací poriadok nadobúda účinnosť dňom prijatia ministerskou radou.